cyanic-selkie/wikianc huggingface dataset:
Microsoft Windows
Windows 2000
Оваа верзија на Windows е објавена на 17 февруари 2000 година. Windows 2000 е продолжение на Windows NT серијата на оперативни системи, заменувајќи го Windows NT 4.0. Овој оперативен систем беше именуван како NT 5.0 потоа Windows NT 2000 и Microsoft го смени името во Windows 2000.
Windows XP
Во моментов, најкористена верзија кај личните сметачи е Windows XP, пуштен во употреба во октомври 2001 година, верзија градена врз Windows NT јадрото, која го задржува полесниот кориснички пристап од верзиите на Windows 95 и неговите следбеници. Се појавува во две различни верзии, домашна (Home) и професионална (Professional), каде во домашната недостига зголемената сигурност и мрежни одлики свејствени за професионалната верзија. Во април 2003, бил претставен Windows Server 2003, кој ја заменува серијата на опслужувачки производи Windows 2000, со голем број на нови одлики и зголемена важност на сигурноста. Во исчекување сме на појавувањето на новите производи Windows Vista и Windows Server Longhorn, наследниците на Windows XP и Windows Server 2003, соодветно. Иако првични верзии на Windows Vista се пуштени за проба кај корисниците, нивниот развој сѐ уште не е на задоволително ниво за да бидат пуштени на пазарот.
Windows Vista
Windows Vista е линија на оперативен систем развиен од страна на компанијата Microsoft за употреба на лични сметачи, вклучувајќи ги домашните и деловните декстоп компјутери, лаптопи, tablet PC-а и Media Center PC-а. Пред неговата најава на 22 јули 2005, Windows Vista беше познат под своето кодно име „Longhorn“. Развојот на овој оперативен систем е завршен на 8 ноември 2006, три месеци беше достапен на компјутерските произведувачи на софтвер и хардвер, бизнис корисници и малопродажни канали. На 30 јануари 2007 беше достапен низ целиот свет за купување и симнување од страната на Microsoft. Windows Vista е издаден после 5 години откако беше издаден Windows XP, најдолг временски период на издавање на Microsoft Windows оперативните системи.
Windows Vista содржи голем број измени и нови функции, вклучувајќи го и надградениот кориснички посредник и визуелен стил наречен Windows Aero, напреден пребарувач, мултимедијални алатки вклучувајќи го Windows DVD Maker, и редизајнирано вмрежување, аудио, печатење и приказ на под-системи. Vista има за цел да го подигне нивото на комуникација помеѓу компјутерите домашна мрежа, користејќи peer-2-peer технологија, за поедноставно делење на податотеки и дигитални медиа податотеки. Windows Vista вклучува и 3.0 верзија на .NET Framework, софтверот им дозволува на програмерите пишување на програми без традиционалниот Windows API.
Додека овие нови фукции и подобрувања на безбедноста насобраа многу позитивни реакции, Vista исто така беше мета на многу негативни критики. Најголема критика за Windows Vista системот беше големи системски побарувања, права на лиценцирање, недостаток на компатибилност со некои pre-Vista хардвери и софтвери, голем број дозволи за контрола на корисничкиот компјутер.
NGC 6080
NGC 6080 — спирална галаксија во соѕвездието Змија, заведена во Новиот општ каталог на длабоконебесни тела.
Microsoft Windows
Windows 7
Windows 7 е оперативен систем на Microsoft, во серијата на оперативни системи произведени од Microsoft. Windows 7 е пуштен до произведувачите на хардвер и софтвер во САД и Канада на 22 јули 2009, со што беше објавен и конечниот датум (22 октомври 2009) за официјално пуштање во продажба на новиот оперативен систем. Исто така истиот датум се планира и за пуштање во продажба и на неговиот "колега" Windows Server 2008 R2 кој е наменет за опслужувачи. За разлика од својот претходник Windows Vista која внесе голем број на новости, Windows 7 има намера повеќе да се фокусира на компатибилноста, односно да биде компатибилен со што е можно повеќе хардвер и програми. Ново за овој оперативен систем е multi-touch технологијата, а исто така редизајнирана е и старт лентата.
При крајот на мај 2009, според статистиките, Windows Vista е втор најкористен оперативен систем на интернет со 24,35%, додека накористен оперативен систем е Windows XP со 61,54%.
NGC 6080
Објектот бил предмет и на други истражувања, па освен како NGC 6080 се споменува и како UGC 10268, MCG 0-41-7, CGCG 23-23, IRAS 16104+0218, NPM1G +02.0441, KCPG 487A.
Откривање
Објектот е откриен на 30 март 1887 година од страна на Луис Свифт, со помош на рефрактор, чијашто леќа имала пречник од 16 см.
Microsoft Windows
Windows 8.1
Windows 8.1 е оперативен систем на Microsoft, во серијата на оперативни системи произведени од Microsoft за употреба ва персоналини компјутери, вклучувајќи домашни и бизнис десктопи, лаптопи, таблети и домашни кино-компјутери. Одпочнувањето на производството се појави на 27 август 2013 и е достапен за корисниците почнувајќи од 17 октомври 2013.
NGC 6080
Податоци од набљудување
Според морфолошката класификација на галаксиите, NGC 6080 е од видот Sab. Видливиот сјај со голо око изнесува 13,6 m, а оној во рамките на интервалот од минималната до максималната честота 14,4 m, додека површинскиот сјај изнесува 13,5 m/лм2. NGC 6080 има привидни димензии од 1,2' х 1'.
Microsoft Windows
Windows 10
Windows 10 е оперативен систем за персонални компјутери развиен и издаден од Microsoft како дел од семејството на Windows NT оперативни системи. Официјално бил најавен во септември 2014 за време на Build 2014. Првата бета верзија била објавена во октомври 2014, а конечната верзија е излезена на 29 јули 2015. Во 2021 година, Windows 10 е најкористен оперативен систем во светот со 78.34% удел на пазарот.
NGC 6080
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 16 ч 12 м 58,5 с, а неговата деклинација, односно висината на лакот на тој агол, +2° 10' 40"". Положбениот агол на објектот е во износ од 48°.
Други поделби
Проучување на NGC 6080 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 57509. Во рамките на атласот на длабокото небо, Уранометрија 2000.00, објектот припаѓа на групата означена со бројот 245; додека во Каталогот на основни ѕвезди (GSC) е групиран под бројот 371. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 761.
Microsoft Windows
Windows 11
Windows 11 е најновата верзија на оперативниот систем Windows NT развиен од Microsoft. Најавен е на 24 јуни 2021 година, Windows 11 е наследник на Windows 10, објавен во 2015 година. Windows 11 ќе биде достапен како бесплатна надградба на компатибилни уреди со Windows 10 преку Windows Update. Windows 11 е закажан за да излезе на 5 октомври 2021 година.
Интерфејс
Најочигледната одлика на Windows оперативните системи е прозорецот кој претставува контејнер за други графички објекти. Обично овие прозорци содржат статусна лента, лента за наслов, копчиња за минимизирање, максимизирање и затворање на прозорецот, како и системско мени (кое исто така се нарекува windows мени или контролно мени). Друга одлика воведена од Windows 95 и NT 4.0 е таканаречениот десктоп (или работна површина), која содржи различни икони кои корисникот може да ги отвора со двоен клик. Копчето Start или старт менито, прикажано на работната лента (или task bar) која обично се наоѓа на долниот дел на работната површина, овозможува пристап на кориснивите до инсталираните програми и други одлики на оперативниот систем. Благодарение на овие одлики, Windows овозможува лесно изведување на вообичаени, стандардни работи и задачи, од кои некои можат да бидат и многу сложени, со многу малку познавање на компјутери.
Безбедност
Безбедноста е најголема слабост на Windows со години, дури и самиот Microsoft бил жртва на хакерски упади. Поради огромното користење на Windows оперативниот систем кај личните сметачи, многу творци на “злобни“ програми го земаат токму него како цел наместо помалку користените оперативни системи како што се Linux, Unix, Mac OS X, итн. Windows првично бил дизајниран за полесно користење на еден личен сметач без мрежна врска, така што не содржел безбедносни одлики вградени во него. Windows NT и неговите наследници се дизајнирани за безбедност кај компјутери во мрежа и повеќе кориснички лични сметачи, но не и за заштита од Интернет бидејќи во периодот кога биле дизајнирани Инернетот не бил од голема важност. Сето тоа искомбинирано со повремена појава на грешки во кодот, Windows е честа мета на пишувачи на црви и вируси. Понатаму, сè до Windows Server 2003 повеќето верзии дури и на Windows NT биле продавани со предефинирано исклучени важни безбедносни одлики, додека ранливи, иако корисни, системски сервиси биле предефинирано уклучени. Microsoft јавно ги признаа многуте безбедносни проблеми веднаш по доаѓањето на новиот милениум, и тврдат дека безбедноста ја сметаат за прашање од најголем приоритет. Потребниот Automatic Update првпат бил вклучен во Windows Me. Како резултат, Service Pack 2 за Windows XP, како и за Windows Server 2003, многу ја зголемиле безбедноста на оперативните системи. Microsoft пуштаат во употреба безбедносни пакети преку Windows Update сервисот, приближно еднаш месечно (обично вториот Вторник од месецот), иако критични надоградувања се достапни на пократки временски периоди кога тоа е потребно. Во Windows 2000, Windows Ме, Windows ХР и Windows Server 2003, надоградувањата автоматски може да се симнат и инсталираат ако корисникот го подеси така. Како друг чекор во однос на безбедноста, Microsoft издадоа бета верзија на Windows Defender (порано Windows AntiSpyware и Giant AntiSpyware), бесплатна програма дизајнирана да штити од несакан софтвер, која генерално била добро примена. Корисниците на Windows ХР можат да ја симнат програмата бесплатно од мрежната страница на Microsoft, и најавуваат дека оваа програма ќе биде вклучена како дел од нивната нова верзија на Windows што допрва официјално треба да се издаде – Windows 7.
Надворешни врски
Официјални
Список на освојувачи на олимписки медали во тенис
Тенисот како олимписки спорт бил воведен на Летните олимписки игри 1896, одржани во Атина. Во премиерното издание, биле одиграни само две дисциплини: поединечно и во двојки за мажи. На жените им било дозволено да учествуваат на Летните олимписки игри 1900 во дисциплините поединечно и мешани двојки. Помеѓу 1928 и 1988, тенисот не бил вклучен во официјалната програма на олимписките игри. Како показен спорт, тенисот бил на програмата на игрите во 1968 и во 1984 година. На официјалната програма тенисот бил вратен на Летните олимписки игри 1988.
Кетлин Меккејн Годфри е апсолутна рекордерка по бројот на освоени олимписки медали, со освоен еден златен, два сребрени, и два бронзени медали. Шест играчи имаат освоено четири медали, од кои сестрите Серена Вилијамс и Венус Вилијамс, кои ја предводат табелата на медали со освоени четири златни медали.
Освојувачи на најмногу медали
Тринаесет играчи имаат освоено по три медали и триесет и девет играчи по два медали.
Рубињо (фудбалер)
Животопис
Рубињо е роден во Сао Паоло, Бразил. Тој е помлад брат на Зе Елијас, кој исто така бил професионален фудбалер и играл за Бајер Леверкузен и Интер меѓу попознатите клубови.
Рубињо исто така поседува и италијански пасош.
Kариера
Првите чекори во фудбалот Рубињо ги направил во ФК Коринтијанс, клуб од неговиот роден град Сао Паоло. Таму ги минал првите четири сезони како професионален фудбалер пред да се пресели во португалската екипа Виторија Сетубал.
По една сезона мината во првата португалска лига, преминал во Џенова, која тогаш се натпреварувала во италијанската Серија Б. Во неговата прва година помеѓу „црвените“ од Џенова настапил на 29 натпревари и му помогнал на клубот да избори пласман во елитната Серија А. Во таа екипа минал три успешни сезони како прв чувар на мрежата, бележејќи вкупно 95 натпревари на голот.
Предсезоната 2009/2010 се случила трампа помеѓу Џенова и Палермо, по која Рубињо и Марко Амелија си ги замениле постојните тимови. Бидејќи Салваторе Сиригу бил првиот избор за голманското место во Палермо, Рубињо бил отстапен на Ливорно за време на зимскиот преоден рок, по само 8 одиграни натпревари од официјален карактер.
По крајот на сезоната било јасно дека Рубињо повторно ќе оди на позајмица, па така ФК Кјево Верона пројавил интерес за голманот. Првично постогнатиот договор со тимот од Верона пропаднал, по што Рубињо претстојната сезона ја минал како почетна „единица“ на Торино.
Сезоната 2011/2012 повторно се вратил во Палермо, но овој пат го загубил и второто голманско место во составот, по што бил приморан предвреме да го раскине договорот со тој клуб на 16 декември 2011. Остатокот од сезоната го поминал тренирајќи во неговиот роден Бразил, во локалниот тим на Гремио. Имал и една успешна проба во италијанскиот второлигаш Варезе, пред да потпише договор во траење од една година со екипата на Јувентус.
Лустивка
Лустивка (Лустівка) е село во Украина, Нежински реон, Черниговска област.
Теорија на архитектурата
Теорија на архитектурата — чинот на размислување, дискутирање или, најважно од сè, пишување за архитектурата. Архитектурата се изучува во архитектонските школи, а се практикува од најзначајните светски архитекти. Некои облици на архитектонската теорија се предавањето или дијалогот, трактатот или книгата, и проектите на хартија или кандидатурата за конкурс. Оваа теорија е често дидактичка, и теоретичарите се зближени со или работат во школи (академии). Оваа дисциплина постои уште од антиката и со зачестувањето на издаваштвото, истата добила на богатство. Архитектите од XX в., како и нивните критичари објавиле многу дела преку книгите, списанијата и весниците. како резултат на тоа, стиловите и правците се формирале и расформирале многу побргу отколку оние во изминатите векови. Се очекува дека интернетот ќе продолжи да ја игра истата улога во XXI век.
Среден век
Во текот на средниот век, архитектонското знаење се пренесувало по пат на траскрипција, усно или технички во ложите на мајсторите. Заради макотрпшноста на транскрипцијата, овој период се одликува со многу малку теоретски дела. Највеќето дела од овој период биле телеолошки, и биле транскрипции од Библијата, така што теоријата била запишувана о облик на белешки за структури во тие рамки. Делото Liber de rebus in administratione sua gestis на опатот Суже бил единствениот архитектонски документ во рамките на готската архитектура.
Александар Зверев
Александар  "Саша" Зверев (роден на 20 април 1997 г.) — германски професионален тенисер.
Негов најдобар пласман во кариерата според рангирањето на Асоцијацијата на тениските професионалци (АТП) е 3. место кое прв пат го достигнал во ноември 2017 година. Тој има освоено 19 АТП титули во поедиенечна конкуренција и две во двојки. Зверев е двократен освојувач на титулата на АТП Мастерс финалето, и тоа во 2018 и во 2021 година и е освојувач на златниот медал на Летните олимписки игри 2020 во Токио. Негов најдобар резултат на гренд слем турнирите е финале на Отвореното првенство на САД 2020 и полуфинале на Отвореното првенство на Австралија 2020 и Отвореното првенство на Франција 2021. Тој е единствениот активен играч покрај големата четворка со освоени пет АТП Мастерс 1000 титули.
Могилка (Делчево)
Могилка  — археолошко наоѓалиште во околината на Делчево. Наоѓалиштето претставува тумул од железно време.
Александар Зверев
Зверев е поранешен светски бр.1 јуниор, и ја освоил јуниорската гренд слем титула на Отвореното првенство на Австралија 2014. Тој рано се пробил на професионалната турнеја, станувајќи еден од најмладите освојуваќи на титула на АТП Челинџер серијата, на 17-годишна возраст. Првата титула во кариерата, Зверев ја освоил на Отвореното првенство на Санкт Петербург во 2016 година. Една година подоцна, на мастерсот во Мадрид, тој ја освоил првата титула од серијата АТП Мастерс 1000. На 20-годишна возраст, Зверев бил најмладиот играч во најдобрите 20 на АТП рангирањето, по Новак Ѓоковиќ. Зверев бил дел од европскиот тим кој ја освоил титулата во Лејвер купот во 2018 и 2019 година.
Зверев е агресивен играч од основната линија кој поседува силни форхенд и бекхенд удари. Неговата висина од 1.98 метри му овозможува силни сервиси под остар агол, кои достигнуваат брзина до 220 км/ч. Тој бил прогласен за германски спортист на годината во 2021 година.
Топографска изолираност
Доминантноста или изолираноста на еден врв е минималното хоризонтално растојание (по голема кружница) во најблиската точка со поголема надморска височина. Ова претставува полупречник на преовладување во кој врвот е највисока точка. Доминантноста може да се пресмета за мали ридови и острови, па сè до големи планински врвови. Истото важи и за подводни врвови.
XX
XX може да значи:
Мабански јазици
Мабанските јазици се група на нилосахарски јазици зборувани во Чад, Централноафриканска Република и Судан. Во оваа група спаѓаат следните јазици:
Црква „Св. Димитриј“ - Нигослав
Свети Димитриј (Αγίου Δημητρίου) — црква во селото Нигослав, Нигритско, Егејска Македонија. Влегува во состав на Серско-нигритската епархија на Цариградската патријаршија. Има улога на парохиски храм на селото.
Црквата се наоѓа во центарот на селото и претставува забележителен пример за духовната архитектура од крајот на XIX и почетокот на XX век. Изградена е во 1835 г. Во 1904 г. претрпела значајни штети во пожар. Храмот е трикорабна базилика со женска црква во западниот дел и кос покрив со дрвен таван. Има дрвен иконостас, дело на месни мајстори. Иконите се интересни. Живописан е на крајот на XX век.
Во 1987 г. храмот е прогласен за заштитен споменик на културата.
Во парохијата влегуваат и параклисите „Св. Четириесет маченици“ и „Успение на Пресв. Богородица“.
Сара Мејс
Сара Костадиновска или позната како Сара Мејс (р. во ) — македонска поп пејачка, харфистка и кант автор. Таа е сопруга на водителот Димитар Атанасовски.
Вилтен
Географија
Соседни општини се Обергуриг, Гроспоствиц, Киршау, Ширгисвалде, Штајнигтволмсдорф. Вилтен денес се состои од центалната населба и некои помали села. Делови на градот се именувани: Сора, Ингерсдорф и Таутевалде.
Историја
Вилтен првпат бил спомнат во 1222. Во 1669, селото добило статус на град и пазарно место. Но, сè уште се сметало како село, бидејќи одржувало само неколкупати годишно пазари. Триста години подоцна, повторно станал град. Од 1972, Вилтен е службено прогласен за воздушна бања (Erholungsort).
Култура, знаменитости и туризам
Градот се наоѓа во „Lausitzer Bergland“, ридски регион помеѓу Саксонска Швајцарија и Житавски Планини, во Лужичките планини. Вилтен нуди многу можности за туризам, како искачување и планинарење, воедно и голем број на ресторани.
Стопанство
На почетокот на 19-от век, градот започнал да станува познато место на текстилната индустрија, машинската, производството на пластика и алкохол. Важни претпријатија денес се: Wilthener Weinbrennerei/ Hardenberg Wilthen AG, KEW Kunststofferzeugnisse GmbH Wilthen, Lakowa GmbH Kunststoffbe- und verarbeitung, VTN Härterei Wilthen GmbH, SLM GmbH и Schumann Kies- und Hartsteinwerke.
Копер
Копер (Koper, Capodistria, Kopar) — петтиот најголем град во Словенија. Сместен во Истра во најјугозападниот дел во државата, околу 3 км јужно од границата со Италија и 20 км од Трст, Копер е најголемиот пристанишен град во државата. Граничи со сателитските гратчиња Изола и Анкаран. Градот се наоѓа во Трстјанскиот Залив на Јадранското Море и има население од околу 23,726. Службено гратчето е двојазично: словенечки и италијански. Копер е седиште на големата Градска општина Копер.
Имиња
Италијанското име на гратчето било архаично напишано како Капо д'Истрија (Capo d'Istria), и е заведено на карти и извори на други европски јазици како такви. Современите имиња на градот се: Kopar, Копар, Gafers. Словенечкото население го нарекува гратчето Копер. Словенското говорно население, присутно во областа барем од крајот на VII век, во голема мера се потпирало на усната традиција до пронајдокот на печатењето. Словенечкото име Копер првпат било писмено споменато во 1557 година, но напишано како Kopper.
Архитектура
Коперскиот Преторски двореца од 15 век се наоѓа на градскиот плоштад. Изграден е од две постари куќи од 13 век кои биле поврзани со чардак, многупати обновувана, а потоа завршена како венецијански готски дворец. Денес, тој е дом на туристичката канцеларија на Општина Копер.
Градската соборна црква „Успение на Богородица“ е изградена во втората половина на 12 век и има едно од најстарите ѕвона во Словенија (од 1333 година), излеани од Николо и Мартино, синовите на мајсторот Џакомо од Венеција. Горната тераса е периодично отворена и нуди прекрасен поглед на Трстјанскиот Залив. Во средината на неа виси сликата од уметничкиот правец Свет разговор (Sacra Conversatione) од 1516 година, една од најдобрите ренесансни слики во Словенија, направена од Виторе Карпачо.
Население
Италијанскиот некогаш бил главен јазик во гратчето, кој го зборувале 92% од населението во 1900 година, но овој број нагло се намалил откако Словенечка Истра била вклучена во Југославија во 1954 година и многу етнички Италијанци го напуштиле градот. Денес, италијанскиот главно се користи како втор јазик од мнозинството што зборува словенечки. Словенечкиот преовладува кој практично сите граѓани го зборуваат, а потоа следат малубројните говорители на италијанскио и хрватскиот.
Спорт
Главниот фудбалски клуб е ФК Копер, кој моментално игра во Словенечката прва лига која ја освоил еднаш во текот на своето постоење.
Пристаниште
Прво основано за време на Римската Империја, пристаништето Копер одиграло важна улога во развојот на областа. Тоа е меѓу најголемите во регионот и е еден од најважните транзитни патишта за стоки што се движат од Азија кон Средна Европа. За разлика од другите европски пристаништа, со кои управуваат пристанишните власти, активностите на пристаништето Копер го опфаќаат управувањето со областа на слободната зона, управувањето со пристаништето и улогата на оператор на терминал.
Сент Крој
Сент Крој (Saint Croix, IPA: /seɪnt krɔɪ/, шп. Santa Cruz) е карипски остров, дел од Американски Девствени Острови и се наоѓа јужно од островот Сент Томас. Ова е најголем остров во архипелагот, широк 11 и долг 45 км, со 207 км2 и око 60.000 жители. Главен град е Кристијанстед, додека гратчето Фредрикстед е главно трговско пристаниште.
Раново Село (Делчево)
Раново Село  — археолошко наоѓалиште во околината на Делчево. Наоѓалиштето претставува населба од доцната антика.
Се наоѓа на 5 км западно од градот, во нивата на С. Трајковски, како и во соседните ниви. По површината има многу парчиња од покривни ќерамиди, питоси и керамички садови. С. Трајковски нашол и повеќе монети од Јустинијан I и Проб кои се сопственост на Љупчо Трајковски од Делчево.
Семериншка железница
Семериншката железница (германски: Semmeringbahn) е првата планинска железница која била изградена во Европа и се наоѓа во Австрија. Била изградена во периодот од 1848 до 1854 година, а во нејзината изградба учествувале 20.000 работници. Таа вклучува вкупно 14 тунели, 16 вијадукти, 11 железни моста, како и над сто камени моста.
Објектот бил вклучен во списокот на УНЕСКО во 1998 година.
Историја на класичната механика
мини|десно|175px|[[Дијаграм на напрегање за нискојаглероден челик. Хуковиот закон важи од почетното подрчје од 0 до долната граница на развлекување(2).
1. Јакост на материјалот
2. Граница на развлекување или σ0,2
4. Подрачје на пластични деформации
B: Стварен дијаграм на растегнување (F/A)]]
Антика
Класичните филозофи, особено Аристотел, биле едни од првите да предложат дека апстрактните принципи владеат во природата. Во книгата „На небесата“, Аристотел расправал дека телата се издигнуваат или паѓаат до нивното „природно место“ и грешно тврдел дека предмет кој е двапати потежок од други, би паднал на земјата од истата висина за половина од времето за кое би паднале другите. Аристотел верувал во логика и набљудување, но неговото време било повеќе од 1800 години пред Франсис Бекон да го развие методот на експериментација, што го нарекол досада на природата.
Аристотел видел разлика помеѓу „природно движење“ и „присилно движење“, и тој верувал дека во вакуум, не би имало причина повеќе едно тело да се движи природно кон една точка отколку која било друга, и така тој заклучил дека тело во вакуум мора да мирува или да се движи брзо. На овој начин, Аристотел бил првиот кој пришол на нешто слично како законот на инерција. Сепак, тој верувал дека вакуум би бил невозможен бидејќи околниот воздух веднаш би го исполнил. Тој исто така верувал дека еден предмет би престанал да се движи во неприродна насока откако примените сили се отстранети. Подоцна аристотелците развиле елаборативно објаснување за тоа зошто стрела продолжува да се движи во воздухот откако ќе замине од лакот, предлагајќи дека стрелата создава вакуум во таа ситуација, во која воздухот ита, туркајќи го од назад. Аристотеловите верувања биле под влијание на учењето на Платон со усовршувањето на кружните униформни движења на небото. Како резултат на тоа, тој осмислил природен ред во кој движењата биле нужно совршени, во контраст на земјовидниот свет од менувањето на елементи, каде единките исчезнуваат и умираат.
Галилео подоцна ќе ја набљудува „Отпорноста на воздухот кој ја изложува сам на себе на два начина: Прво нудејќи поголема импеданса на погусти отколку поретки тела, и второ, нудејќи поголема отпорност на тело кое се движи брзо отколку на истото тело кое се движи бавно“.
Средновековна мисла
Францускиот свештеник Жан Биридан ја развил Теоријата на поттик. Но, Алберт од Саксонија (филозоф), односно епископот од Халберстад, ја развил теоријата уште повеќе.
Модерното време – формирање на класичната механика
Класичната механика не постоела сè додека Галилео Галилеј не го развил телескопот и неговите набљудувања кои разјасниле дека небото не е направено од една совршена и непроменлива супстанца. Прифаќајќи ја Коперниковата хелиоцентрична хипотеза, Галилео верувал дека Земјата е иста како и другите планети. Галилео можеби го извел и познатиот експеримент на „слободен пад“, флрајќи две топки од кривата кула во Пиза. (Теоријата и практиката покажале дека тие истовремено паднале на земјата.) Иако реалноста на овој експеримент е дебативна, тој извршил и квантитативни експерименти со тркалање топки на една рампа; неговата правилна теорија на забрзано движење очигледно произлегува од резултатите на експериментите. Галилео, исто така, открил дека тело кое паѓа вертикално, паѓа во исто време со тело кое е исфрлено хоризонтално, па иако Земјата рамномерно ротира сè уште телата ќе паѓаат на Земјата под дејство на гравитацијата. Поважно, се тврди дека рамномерното движење не се разликува од останатите, и така се формираат основите на теоријата на релативноста.
Сер Исак Њутн бил првиот кој ги обединил трите закони на движење (законот на инерција, неговиот втор закон што е споменато погоре, и законот за акција и реакција), и да докаже дека овие закони ги регулираат и земните и небесните објекти. Њутн и повеќето од неговите современици, со забележителен исклучок на Кристијан Хајгенс, се надевале дека класичната механика ќе биде во можност да се применува на сите субјекти, вклучувајќи ја и (во форма на геометриска оптика) светлината. Њутн во своето објаснување за Њутновите прстени ги избегнал брановите принципи и претпоставил дека светлинските честички биле изменети или возбудени од стаклото и биле во резонанса.
Њутн исто така го развил калкулусот кој е неопходен за исвршување математички пресметки кои се вклучени во класичната механика. Сепак, Готфрид Лајбниц бил тој кој, независно од Њутн, ги развил диференцијалното и интегралното сметање кои се користaт и до денешен ден. Класичната механика ја чува Њутновата точка нотација за временски деривации.
Леонард Ојлер ги проширил Њутновите закони за движење, од честички на тврди тела, со два додатни закони.
По Њутн, реформулациите прогресивно овозможиле решенија на голем број проблеми. Првата реформулација била направена во 1788 година од страна на Жозеф-Луј Лагранж, италијанско-француски математичар. Во Лагранжовата механика решението го користи патот на најмалку акција и ги следи анализа на варијации. Вилијам Роуан Хамилтон ја реформулирал Лагранжовата механика во 1833 година. Предноста на Хамилтоновата механика била што нејзината рамка овозможувала подлабок поглед во основните принципи. Поголемиот дел од структурата на Хамилтоновата механика може да се најде и во квантната механика, сепак точното значење на поимите се разликува заради квантните ефекти.
Во сегашноста
Класичната механика исто така била извор на инспирација за математичарите. Реализацијата дека фазовиот простор во класичната механика признава природен опис како симплектичен колектор (навистина контангентен пакет контангентен пакет во повеќето случаи на физичка заинтересираност), и симплектичка топологија, која може да биде замислена како наука за глобалните проблеми од Хамилтоновата механика, била плодна област на математичките истражувања од 1980-тите.
Наш пат (1944)
„Наш пат“ — комунистичко списание издавано во 1944 година од комунистички затвореници во затворот во Битола, заземена од Царството Бугарија.
Иницијатот за објавување на „Наш пат“ бил Затворскиот комитет на Комунистичката партија на Македонија во состав Мишко Божиновски, Јорго Ристевски, Димитраки Теговски и Драги Тозија. Издадени се три броја во ракопис со печатни букви. Во воведниот напис од првиот број се наведува дека ќе содржи материјал за политички, научни, културни, образовни и други прашања.
Централносудански јазици
Централносуданските се група на јазици што зафаќаат 30 јазици од нилосахарските јазици. Овие јазици се зборувани во Централноафриканска Република, Чад, Судан, Уганда, и ДР Конго.
Ла Дезирад
Ла Десирад е остров во Карипското Море, под управа на Гваделуп. Има површина од 28 км², на која живеат околу 1650 жители. На овој остров, на своето второ патување во Америка, стигнал Кристифор Колумбо и го нарекол La Desirade, што во превод значи надеж.
La Désirade
АТП Софија
АТП Софија или Отвореното првенство на Софија во тенис (Открито първенство на София) е тениски турнир во машка конкуренција и моментално еден од турнирите од АТП серијата 250. Се одржува во Арена Армеец во Софија, главниот град на Бугарија. Турнирот се игра на тврда подлога, но во сала на затворено.
NGC 3721
NGC 3721 — леќеста галаксија во соѕвездието Пехар, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3721 се споменува и како NPM1G -09.0435.
Откривање
Објектот е откриен на 1886 година од страна на Френсис Ливенворт, со помош на рефрактор, чијашто леќа имала пречник од 26 см.
Податоци од набљудување
Според морфолошката класификација на галаксиите, NGC 3721 е од видот S0-a. Видливиот сјај со голо око изнесува 14,5 m, а оној во рамките на интервалот од минималната до максималната честота 15,4 m, додека површинскиот сјај изнесува 13,6 m/лм2. NGC 3721 има привидни димензии од 1' х 0,5'.
Други поделби
Проучување на NGC 3721 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 35727. Во рамките на атласот на длабокото небо, Уранометрија 2000.00, објектот припаѓа на групата означена со бројот 282; додека во Каталогот на основни ѕвезди (GSC) е групиран под бројот 5509. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1006.
268 п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5240 и 5241 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4482 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3492 и 3493 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 485.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 268 година се протега во 2368 и 2369, додека според второто гледиште, годината трае во текот на 2428 и 2429 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 275. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 916 и 915 исламска година пред хиџра.
Кармен и Лола
Кармен и Лола ( Carmen y Lola  ) е шпански драма филм од 2018 година, во режија на Аранткса Ечеварија. Беше прикажан во „Режисерскиот двонеделен“ натпреварувачки дел на Канскиот филмски фестивал во 2018 година.
Заплет
Кармен живее во ромска заедница во предградијата на Мадрид. Како и секоја друга жена што таа некогаш ја запознала, нејзе и е предодредено да живее живот кој се повторува од генерација во генерација: да се омажи и  да има што што повеќе деца. Но, еден ден, Кармен ја запознава Лола, невообичаена Ромка која сонува да оди на универзитет, црта графити со птици и сака девојки. Кармен брзо гради соработка со Лола низ која тие две откриваат еден сосем нов свет, кој неизбежно ги води по патот да бидат отфрлени од нивните семејства.
Прием
На Rotten Tomatoes, филмот има оценка од 89 проценти врз основа на 19 рецензии со просечна ранг оцена од 6,6 / 10.
Камарон де ла Исла
Хосе Моње Крус (5 декември 1950 година - 2 јули 1992 година), попознат под уметничкото име Камарон де ла Исла (Shrimp of the Island), бил пејач на шпанска ромска фламенко музика. Сметан за еден од најголемите пејачи на фламенко во сите времиња, тој бил познат по соработката со Пако де Лусија и Томатито, тројцата биле од најголемо значење за заживување на фламенкото во втората половина на 20 век.
Ран живот
Роден е во Сан Фернандо, Кадис, Шпанија, во ромско семејство, седмо од осум деца. Неговата мајка била Хуана Крус Кастро, „Канастера“, буквално ткајач на корпи, од номадско ромско семејство, чиј дар за пеење бил силно рано влијание.
Кога неговиот татко починал од астма, додека бил уште многу мал, семејството поминало низ финансиски тешкотии. На осумгодишна возраст започнал да пее во анови и автобуски постојки со Ранкапино за да заработи пари. На шеснаесет години, тој ја освоил првата награда на фестивалот дел Канте Хондо во Мајрена де Алкор. Потоа Камарон отишол во Мадрид со Мигел де лос Рејес и во 1968 година станал домашен уметник во Таблао Торес Бермехас, каде останал дванаесет години.
Музичка кариера
За време на неговиот престој во Таблао Торес Бермехас, го запознал Пако де Лусија, со кого снимил девет албуми во периодот од 1969 до 1977 година. Двајцата заедно во овој период одржале многу турнеи. Бидејќи Пако де Лусија сè повеќе се занимавал со соло концертни обврски, Камарон работел со фламенко гитаристот Томатито.
Во 1976 година, на 25-годишна возраст, Камарон се оженил со Долорес Монтоја, ромска девојка од Ла Линеа де ла Консепсион, која ја нарекол „Ла Чиспа“ (Искра). Во тоа време Ла Чиспа имала 16 години. Парот имал четири деца. Многумина сметаат дека Камарон е единствениот најпопуларен и највлијателен фламенко кантаор (пејач) во модерниот период. Иако неговата работа била критикувана од некои традиционалисти, тој бил еден од првите што вклучил електричен бас во неговите песни. Ова било пресвртница во историјата на фламенко музиката што помогнало да се разликува „Нуево Фламенко“ - новото фламенко.
Здравствени проблеми и смрт
Во подоцнежните години, неговото здравје се влошило поради претераното пушење цигари и злоупотреба на дрога.
Во 1992 година, Крус починал од рак на белите дробови во Бадалона, Шпанија. Погребан е во Сан Фернандо. Проценето е дека на неговиот погреб присуствувале 100.000 луѓе.
Посмртни награди и признанија
На 5 декември 2000 година, Министерството за култура на Хунта де Андалусија посмртно му го додели на Камарон „Љаве де Оро дел Канте“, златниот клуч на фламенко. Ова бил само четврти клуч доделен од 1862 година.
Во 2005 година, филмскиот режисер Хаиме Чавари го издал биографскиот филм „Камарон“ во Шпанија со Оскар Хаенада во улогата на Камарон и Вероника Санчес - ѕвезда на популарната шпанска ТВ серија „ Лос Серано“ - како Ла Чиспа. Филмот, произведен во консултација со вдовицата на Камарон, последователно бил номиниран за неколку награди Гоја.
Во 2006 година, Исаки Лакуеста ја режирал „La Leyenda del Tiempo“ (Легендата на времето), во која една Јапонка го посетува родното место на Камарон за да научи да пее како него.
Во 2018 година, документарниот филм Камарон: Фламенко и Револуцион (Камарон: Филмот), од шпанскиот режисер Алексис Моранте, бил објавен преку Нетфликс. Во едно интервју, режисерот рекол дека една од неговите цели со филмот е „да објасни како е изграден митот“.
Делумна дискографија
со Пако де Лусија (Нивните први албуми биле безимени, но меѓу љубителите биле познати по името на првата песна)
со Пако де Лусија и Томатито
со Томатито
Друго
Осојад
Осојадот спаѓа во семејството на птиците грабливки. ) Го има во Македонија.
Потекло на поимот
Овие птици се попознати по тоа што јадат оси, за разлика од сите останати јастреби.
Распростанетост и живеалиште
Осојадот најчесто во летните периоди се сели во потоплите креаеви во Африка. Осојадот може да го видите често, но тој претпочита шумски и егзотични простори.
Се селиње
Осојадот кога ќе времето ќе залади тој оди на долга преселба на југ. Тој најчесто одбира предели со карпи и каде што има изобилство од вода. Некои од овие птици дури го поминуваат и Медитеранот, а тоа е голема преселба за една птица од овој вид.
Опис
Осојадот е поголем и има поголеми крила. Тој е од 25-60см долг со распон на крилата од 135 до 150. Тој има долг врат со мала глава која допира до рамењата,исто така тој има мал опаш со два големи пердува. На овој вид Јастреб полот може да се одреди и преку нивниот изглед. Мажјакот има сино-сива глава, а женката има кафеава. Женката е малку поголема и потемна од мажјакот. Изгледот на Осојадот најчесто е во горниот дел на грбот е темен а во долниот дел кај стомакот и кај нозете е најчесто бел. Има големи канџи кои се предност за овој вид на јастреб.
Mимикрија
Осојадот може да ја менува бојата на своето тело, со тоа што тој нема да биде забележан од другите грабливци.
Поведение
Однесувањто на Осојадот најчесто поцетува на однос на еден папагал.Осојадот најчесто е во шумите каде што има вегетација и тој најчесто прерипнува од гранка на гранка со само еден замав на крилјата.Тој исто така лета и високо за да може да го види целиот простор и да го забележи пленот.
Размножување
Осојадите најчесто се парат во пролет, кога доаѓа до соперништво помеѓу мажјаците кои се големи бранители на својата територија.
Исхрана
Овој вид е специјалист за исхрана и најчесто се храни со ларви,пчели и помали цицачи .Се смета дека овој вид има хемиски штит кој ги штити од убод од пчела што им дава предност во ловењето.Осојадот е единствениот грабливец од Азија.
Вила „Гучево”
Вилата „Гучево“ се наоѓа на падините на планината Гучево, недалеку од централниот дел на Бања Ковиљача, во близина на вилата на  д-р Петровиќ. Со фасада во боја на окер, а дизајнирана како мал пансион за изнајмување на соби, се истакнува со помонументален изглед од останатите на овој простор. Поради идејата нејзината намена да биде хотелски тип, дизајнот на вилата е дизајниран по моделот на слични објекти во Европа.
Архитектура
Забележлив е академскиот пристап кон композицијата, како и еклектичниот израз. Најкарактеристичен сегмент за вилата е големиот и истакнат трем, кој има правоаголна основа и псевдодорски столбови, а над кој има тераса со огради од балустери. Кај постарите слики оваа тераса била многу помала на првобитната зграда, а потоа на фасадата имало ар деко кирилични букви „Гучево“. Триаголниот таван како тераса над централниот дел на главната и страничната фасада е украсен со украсни дрвени триаголни решетки. Додека малите ѕидови и скалите се од камен, фасадните огради се скромно украсени со плитки гипсени излези околу прозорците и вратите, како и хоризонтален венец што ги дели приземјето и катот. И на приземјето и на (единствениот) кат околу централната сала се рамномерно распоредени сите гостински соби.
Историја
Вилата е изградена пред Големата војна, помеѓу 1904 и 1907 година на имотот на сопственикот-претприемач Рака Ачимовиќ. Стражарскиот офицер на кралската војска Милан Кандиќ ја купил вилата во 1923 година заедно со нејзината околина, а во 1928 г. година, уште еден дел од овој имот со вилата „Гучево“. Тој го подобрил изгледот и капацитетот на вилата со заеми од воените достигнувања и ја користел за изнајмување соби на гости. По Втората светска војна дошло до национализација, па хотелот ја изгубил првобитната функција и неколку семејства се вселиле во вилата засекогаш како нивни имот. Изгледот на овој објект е познат по многу стари разгледници, но до неодамнешното реновирање поминал и низ период кога неговото значење е значително намалено. Денес е во сопственост на неколку семејства и е темелно реновиран.
Кунамски јазик
Кунамски јазик — нилосахарски јазик зборуван од народот Кунама. Јазикот се зборува во Еритреја и Етиопија и повеќето говорници се наоѓаат во Еритреја. Јазикот е е еден од најстарите во тој регион и е често споредуван со нара јазик
NGC 6081
Објектот бил предмет и на други истражувања, па освен како NGC 6081 се споменува и како IC 1202, UGC 10272, MCG 2-41-19, CGCG 79-78, NPM1G +09.0456.
Откривање
Објектот е откриен на 26 јули 1870 година од страна на Едуар Жан Мари Стефан, со помош на рефлекторски телескоп, чијашто леќа имала пречник од 31,5 см.
Податоци од набљудување
Според морфолошката класификација на галаксиите, NGC 6081 е од видот S0. Видливиот сјај со голо око изнесува 13,5 m, а оној во рамките на интервалот од минималната до максималната честота 14,5 m, додека површинскиот сјај изнесува 13,5 m/лм2. NGC 6081 има привидни димензии од 1,8' х 0,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 16 ч 12 м 56,8 с, а неговата деклинација, односно висината на лакот на тој агол, +9° 52' 4"". Положбениот агол на објектот е во износ од 131°.
Други поделби
Проучување на NGC 6081 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 57506. Во рамките на атласот на длабокото небо, Уранометрија 2000.00, објектот припаѓа на групата означена со бројот 200; додека во Каталогот на основни ѕвезди (GSC) е групиран под бројот 950. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 168.
Студена Чешма (Делчево)
Студена Чешма — археолошко наоѓалиште во околината на Делчево. Наоѓалиштето претставува могила од римско време.
Се наоѓа на околу 2 км северозападно од градот и десно од главниот пат Делчево - Каменица, во правецот на Драмче, на 15 м северно од Студена Чешма. Могилата е добро зачувана, со пречник од 30 м во основата и височина од 4 м.
Мерке (округ)
Мерки е округ во Казахстан во покраината Жамбил. Центар е Мерки.
’Рбетна мускулна атрофија
Спинална мускулна атрофија (анг. Spinal Muscular Atrophy, SMA) е тешка, вродена, прогресивна невромускулна болест која предизвикува тешки мускулни атрофии и компликации поврзани со болеста. Таа е најчестата генетска причина за смртност кај доенчиња и една од најчестите ретки болести која се јавува кај приближно едно бебе на 11.000. СМА води кон прогресивен губиток на нервните клетки во ’рбетниот мозок кои го контролираат движењето на мускулите. Во зависност од типот на СМА, физичката сила на поединецот и нивната способност за движење, јадење или дишење може значително да се намалат или изгубат.
СМА е предизвикана од мутација во генот за преживување на моторните неврони 1 (анг. survival motor neuron 1, SMN1) кое резултира со недостаток на SMN белковината. SMN белковината се наоѓа насекаде во телото и голем број докази покажуваат дека губењето на SMN белковината може да влијае на многу ткива и клетки, кое може да предизвика телото да престане да функционира нормално. Спинална мускулна атрофија (СМА) е дел од генетски и клинички хетерогена група на ретки исцрпувачки нарушувања кои се одликуваат со дегенерација на пониските моторни неврони и последователна атрофија (губење) на разни мускулни групи во телото. Бидејќи нервите се оштетени, мускулите не добиваат правилно сигнали од мозокот и така доаѓа до нивно трошење, или атрофирање. Ова трошење на мускулите може да доведе до проблеми со дишењето како и со движењето (моторни) активности, како што се: ползење, седење, одење, јадење и контрола на главата. Интелигенцијата кај овие пациенти не е засегната, напротив, многу деца со СМА се особено бистри.